CELEX: 32015R1324
Language: et
Date: 2015-07-31
Title: Nõukogu määrus (EL) 2015/1324, 31. juuli 2015, millega muudetakse määrust (EL) nr 204/2011 piiravate meetmete kohta seoses olukorraga Liibüas

1.8.2015   
            
            
               ET
            
            
               Euroopa Liidu Teataja
            
            
               L 206/10
            
         NÕUKOGU MÄÄRUS (EL) 2015/1324,
   31. juuli 2015,
   millega muudetakse määrust (EL) nr 204/2011 piiravate meetmete kohta seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 31. juuli 2015. aasta otsust (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määrusega (EL) nr 204/2011 (2) jõustatakse teatavad nõukogu otsuses 2011/137/ÜVJP (3) sätestatud meetmed.
            
         
               (2)
            
            
               Otsusega (ÜVJP) 2015/1333 viidi lõpule otsuse 2011/137/ÜVJP II ja IV lisas loetletud isikute ja üksuste loetelu läbivaatamine. Samuti koondatakse otsusega (ÜVJP) 2015/1333 uude õigusakti piiravad meetmed, mis kehtestati muudetud otsusega 2011/137/ÜVJP. Määruse (EL) nr 204/2011 kooskõlla viimiseks otsusega (ÜVJP) 2015/1333 on vaja tehnilist muudatust.
            
         
               (3)
            
            
               See muudatus kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid seda ühetaoliselt.
            
         
               (4)
            
            
               Määrust (EL) nr 204/2011 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 204/2011 muudetakse järgmiselt.
   
               1)
            
            
               Artikli 3 lõike 2 punkt c asendatakse järgmisega:
               
                           „c)
                        
                        
                           tehnilise abi, rahastamise või rahalise abi pakkumine seoses
                           
                                       i)
                                    
                                    
                                       sanktsioonide komitee poolt eelnevalt heakskiidetud sõjalise varustusega, sealhulgas relvade ja nendega seotud materjalidega, mis ei kuulu punkti b kohaldamisalasse ja mis on ette nähtud üksnes julgeoleku tagamiseks või desarmeerimisabiks Liibüa valitsusele;
                                    
                                 
                                       ii)
                                    
                                    
                                       mittesurmava sõjalise varustusega, mis on ette nähtud üksnes julgeoleku tagamiseks või desarmeerimisabiks Liibüa valitsusele;”.
                                    
                                 
                     
         
               2)
            
            
               Artiklit 8 muudetakse järgmiselt:
               
                           a)
                        
                        
                           lõike 1 sissejuhatav tekst ja punkt a asendatakse järgmisega:
                           „1.   Erandina artiklist 5 võivad IV lisas loetletud liikmesriikide pädevad asutused lubada II lisas loetletud isikute, üksuste või asutuste ning artikli 5 lõikes 4 osutatud üksuste puhul teatavate külmutatud rahaliste vahendite või majandusressursside vabastamist järgmistel tingimustel:
                           
                                       a)
                                    
                                    
                                       kohus, haldusorgan või vahekohus on kõnealuste rahaliste vahendite või majandusressursside suhtes kasutanud kinnipidamisõigust või teinud kohtu-, haldus- või vahekohtuotsuse:
                                       
                                                   i)
                                                
                                                
                                                   enne kuupäeva, mil isik, üksus või asutus kanti II lisasse, või
                                                
                                             
                                                   ii)
                                                
                                                
                                                   enne kuupäeva, mil ÜRO Julgeolekunõukogu kandis artikli 5 lõikes 4 osutatud üksuse loetellu;”
                                                
                                             
                                 
                     
                           b)
                        
                        
                           lõike 2 punkt c asendatakse järgmisega:
                           
                                       „c)
                                    
                                    
                                       otsus ei ole tehtud II või III lisas loetletud füüsilise või juriidilise isiku, üksuse või asutuse kasuks ning”.
                                    
                                 
                     
         
               3)
            
            
               Artikli 8b lõike 2 punkt a asendatakse järgmisega:
               
                           „a)
                        
                        
                           pädev asutus on kindlaks teinud, et makse ei ole vastuolus artikli 5 lõikega 2 ega ole tehtud artikli 5 lõikes 4 osutatud üksuse kasuks;”.
                        
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. juuli 2015
      
         
            Nõukogu nimel
         
         
            eesistuja
         
         J. ASSELBORN
      
   
   
      (1)  Vt käesoleva Euroopa Liidu Teataja lk 34.
   
      (2)  Nõukogu 2. märtsi 2011. aasta määrus (EL) nr 204/2011 piiravate meetmete kohta seoses olukorraga Liibüas (ELT L 58, 3.3.2011, lk 1).
   
      (3)  Nõukogu 28. veebruari 2011. aasta otsus 2011/137/ÜVJP piiravate meetmete kohta seoses olukorraga Liibüas (ELT L 58, 3.3.2011, lk 53).